**Klasa: 112-01/20-01/4**

**Urbroj: 2178/01-14-01-20-1**

**Slavnoski Brod, 13.07.2020.g.**

Na temelju Ugovora o dodjeli bespovratnih sredstava za projekte koji se financiraju iz Europskog socijalnog fonda u financijskom razdoblju 2014.-2020. UP.03.3.1.04.0018 Regionalni centar kompetentnosti "Slavonika 5.1" i Odluke o financiranju KLASA:910-08/19-01/00381 URBROJ:533-06-20-0108 od Ministarstva znanosti i obrazovanja, Tehnička škola, Eugena Kumičića 55, 35000 Slavonski Brod raspisuje:

**NATJEČAJ**

**za zasnivanje radnog odnosa za radno mjesto**

**ADMINISTRATIVNI VODITELJ/ICA projekta u projektu Regionalni centar kompetentnosti "Slavonika 5.1"**

**Uvjeti natječaja:**

* 1 izvršitelj, određeno, puno radno vrijeme, s probnim rokom od 3 mjeseca
* radni odnos s odabranim kandidatom zasniva se za vrijeme trajanja projekta (do 30.11.2023.)
* magistar društvene, humanističke, tehničke, biotehničke ili druge odgovarajuće struke (VSS iz područja društvenih, humanističkih, tehničkih, biotehničkih ili interdisciplinarnih područja znanosti)
* minimalno 3 godine radnog iskustva na poslovima pripreme/provedbe EU projekata
* aktivno znanje engleskog jezika u govoru i pismu
* napredno poznavanje rada na računalu, napredno korištenje MS Office paketa
* razvijene komunikacijske i organizacijske vještine
* visok stupanj vlastite odgovornosti u radu
* izvrsnost u pismenom izražavanju
* spremnost na česta putovanja
* odgovornost i preciznost u radu
* sposobnost za timski rad, pouzdanost i fleksibilnost
* položen vozački ispit (B kategorije)

**Zamolbi je potrebno priložiti:**

* prijava u kojoj se obavezno navodi osobno ime, adresa stanovanja, broj telefona odnosno mobitela te e-mail adresa na koju će se dostaviti obavijest o datumu i vremenu procjene odnosno testiranja) i naziv radnog mjesta na koje se kandidat prijavljuje
* dokaz o stručnoj spremi (preslik diplome)
* dokaz o postojanju radnog iskustva na traženim poslovima (kao dokaz dostavlja se životopis, a TŠSB će po potrebi dodatno zatražiti potvrde poslodavaca i/ili ostale dokaze navedenog iskustva)
* rodni list (preslika)
* uvjerenje da se protiv osobe ne vodi kazneni postupak za kaznena djela koja se progone po službenoj dužnosti ne starije od dana raspisivanja natječaja
* elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje.

**Opis radnog mjesta:**

Projektom "Slavonika 5.1" Tehnička škola, u suradnji s partnerima, uspostavlja Regionalni centar kompetentnosti u sektoru strojarstva kako bi u regiji od 5 županija stvorili privlačan, inovativan i tehnološki napredan sustav obrazovanja i osposobljavanja spreman za provedbu učenja temeljenog na radu. Uspostavom inovacija u poučavanju, opremanjem i internacionalizacijom ojačat će se 12 strukovnih škola u Slavoniji za plasiranje stručnjaka iz sektora strojarstva na tržište rada.

**Administrativni voditelj/ica bit će zadužen/a za:**

* organiziranje svih projektnih aktivnosti,
* pomoć voditeljici projekta u praćenju ostvarivanja sadržajnih, vremenskih i financijskih ciljeva projekta, kao i pomoć oko poduzimanja eventualnih korektivnih mjera
* koordinaciju članova projektnog tima, partnera i suradnika,
* obavljanje administrativnih poslova,
* arhiviranje dokumentacije,
* držati prezentacije te voditi i moderirati sastanke sa svim ključnim partnerima projekta –
* voditi brigu o prezentiranju aktivnosti u javnosti te istupati u medijima
* pripremanje dokumentacije za sastanke i radionice,
* komunikacija i koordinacija rada stručnih radnih skupina, projektnih partnera i suradnika te projektnog tima
* voditi brigu o izvještavanju nadležnih tijela u skladu s predviđenim rokovima i preuzetim obvezama
* ostalo po nalogu ravnateljice TŠSB/voditeljice projekta

Kandidati koji su pravodobno dostavili potpunu prijavu sa svim prilozima odnosno ispravama i ispunjavaju uvjete natječaja dužni su pristupiti procjeni odnosno testiranju koje se provodi u skladu s člankom 7. Pravilnika o načinu i postupku zapošljavanja Tehničke škole Slavonski Brod objavljenog na sljedećoj poveznici: <http://tssb.hr/wp-content/uploads/2019/08/Pravilnik-o-na%C4%8Dinu-i-postupku-zapo%C5%A1ljavanja.pdf>

Kandidati će o vremenu i mjestu procjene i/ili testiranja biti obaviješteni putem web stranice škole (http://tssb.hr/natjecaji/), 7 dana prije održavanja procjene i/ili testiranja.

Za kandidata koji ne pristupi procjeni i/ili testiranju sukladno članku 7. Pravilnika o načinu i postupku zapošljavanja Tehničke škole Slavonski Brod, smatrat će se da je povukao prijavu na natječaj te se u daljnjem postupku više neće smatrati kandidatom prijavljenim na natječaj.

Mjesto rada: Tehnička škola, Eugena Kumičića 55, 35 000 Slavonski Brod.

Na natječaj se pod jednakim uvjetima mogu javiti kandidati oba spola.

Prijavom na natječaj kandidati daju privolu za obradu osobnih podataka navedenih u svim dostavljenim prilozima odnosno ispravama za potrebe provedbe natječajnog postupka.

Svi dokumenti mogu biti u presliku.

Kandidati koji se pozivaju na pravo prednosti pri zapošljavanju na temelju posebnih propisa, dužni su na to pravo pozvati se u prijavi na natječaj i priložiti dokumentaciju na osnovu koje se to pravo ostvaruje. Da bi ostvarila pravo prednosti pri zapošljavanju, osoba iz članka 102. stavaka 1. ‒ 3. Zakona o hrvatskim braniteljima iz Domovinskog rata i članovima njihovih obitelji (NN: 121/17) koja u trenutku podnošenja prijave ispunjava uvjete za ostvarivanje toga prava dužna je uz prijavu na ovaj natječaj priložiti sve dokaze o ispunjavanju traženih uvjeta iz natječaja koji su dostupni na sljedećoj poveznici: [https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS% 20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf](https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf) Pismene prijave s traženom dokumentacijom podnose se u roku od 8 dana od dana objave natječaja, na adresu Tehnička škola, Eugena Kumičića 55, 35 000 Slavonski Brod s naznakom

„NATJEČAJ za zasnivanje radnog odnosa za radno mjesto

ADMINISTRATIVNI VODITELJ/ICA PROJEKTA

u projektu Regionalni centar kompetentnosti "Slavonika 5.1"

Nepotpune i nepravodobne prijave neće se razmatrati.

Kandidati će o rezultatima izbora biti obaviješteni u roku od 8 dana od izbora putem web stranice Tehničke škole.

Ravnateljica škole

Vikica Lukić, dipl.inž.